آمریکا بیرلشمیش دؤولتلری حربی هاوا گوجلری، ۲،۵ ایلدیر اوزرین‌ده چالیشیلان پروتوتیپ اینسان‌سیز ساواش اوچاغینین تست ائدیلدیگینی آچیقلادی.
آمریکا حربی هاوا گوج‌لرین‌دن یازی‌لی آچیقلاما وئریله‌رک، چالیشماسی گیزلی آپاریلان ایکس‌کیو-۵۸ای والکری آدلی اینسان‌سیز قیریجینین فوتوگراف و تست گؤرونتولری پایلاشیلدی.
آچیقلاما‌دا،
"اوزون منزیل‌لی، یوکسک سس آلتی سرعته صاحب اینسان‌سیز هاوا آراجی ایکس‌کیو-۵۸ای والکری، ایلک اوچوشونو ۵ مارس‌دا آریزونا یوما تست ساحه‌سین‌ده تاماملادی. حربی هاوا گوج‌لرینین آراشدیرما لابراتورو ایکس‌کیو-۵۸ای اوچاغینی کراتوس اینسان‌سیز هاوا آراجلاری سیستملری شیرکتی ایله گلیشدیردی" ایفاده‌سی ایشلدیلدی.
قالخیش و ائنیش اوچون پیسته احتیاج دویمایان اوچاغین ایلک اوچوشون‌دا ۷۶ دقیقه هاوادا قالدیغی بیلدیریلدی.
آچیقلامادا، اوچاغین آیرودینامیک گوجو، ائنیش و قالخیش سیستملری اوچون ۵ تست‌دن داها گئچه‌جگی بیلدیریلدی.
ایکس‌کیو-۵۸ای والکرینین آمریکایا داها اوجوز کشفیات، ساواش و الکترونیک حرب ایمکانلاری وئرجگی وورغولاناراق،اوچاغین عینی زامان‌دا اینسان‌لی و اینسان‌سیز هاوا آراجلاری ایله بیرگه عملیاتلاردا ایشتیراک ائدجگی قید ائدیلدی.
اوچاقلارین ۳ مین کیلومتر منزیله صاحب اولدوغو و کیچیک میقیاس‌لی بومبالارلا یاناشی الکترونیک حرب و کشفیات فاکتورلاری ایله تجهیز ائدیلدیگی قید اولونور.
